2011 October - USB Agenda Magazine
Die twee rompe van 'n katamaran ﻿
Van Rooyen, Marieke (2011-10)
AFRIKAANSE OPSOMMING: Dr George Lindeque het tien jaar gelede na die katamaran-parallel verwys. Hy het voorspel dat die USB en USB-BO se gesamentlike opleidingsmodel mettertyd die doeltreffendheid van hierdie tweerompvaartuig ...
AuthorHaw, Penny (2)Ahmed, Sieraaj (1)Landman, Frik (1)Matthee, Amanda (1)Powell, John (1)Van Rooyen, Marieke (1)Date Issued2011 (7) Vrou kritiek ná perd haar in gesig skop | Netwerk24
Deur Ischke van Eeden 03 Julie 2020 19:05
Penny Borelli (40) verlede jaar op haar troudag. Foto: Facebook/Penny Borelli
’n Gautengse vrou is in ’n kritieke toestand nadat ’n perd haar in ’n fratsongeluk in die gesig geskop het.
Penny Borelli (40) is in ’n geïnduseerde koma in die Netcare Milpark-hospitaal in Johannesburg terwyl dokters wag vir die bloeding en swelling op haar brein om te sak sodat hulle haar kan opereer.
“Die bene aan die linkerkant van haar gesig en kop is gebreek. Sy het ook ’n ernstige oorbesering – haar oor is basies middeldeur geskeur,” sê Borelli se afrigter, Ingrid, wat gevra het dat haar van nie gepubliseer word nie en namens die familie kommentaar gelewer het.
Die voorval het Donderdag omstreeks 16:50 by die Fourways Riding Centre in Midrand gebeur waar Ingrid perdestalle huur en ruiters afrig. Die sentrum het navrae na Ingrid verwys.
Borelli neem al die afgelope 11 jaar een keer ’n week by haar perdrylesse.
Ingrid sê Borelli het nie van die perd afgeval nie. Sy het seergekry toe sy die agtjarige merrie na die stalle teruggelei het.
“Die perde vreet omstreeks 17:00 en daar was ’n paar perde voor hulle. Die perd het op- en afgespring en opgewonde geraak. Soos Penny regs gekyk het, het die perd losgekom en geskop en gebokspring soos sy vooruit gehardloop het. Die perd se hoef het haar teen die kant van haar kop getref,” sê Ingrid.
Ek dink nie eens die perd het geweet Penny is agter haar nie. Die perd was al ’n entjie voor Penny en het haar met die punt van haar hoef getref, so dit was ’n baie harde skop. Dit was nie mooi om te sien nie.
“Ek dink nie eens die perd het geweet Penny is agter haar nie. Die perd was al ’n entjie voor Penny en het haar met die punt van haar hoef getref, so dit was ’n baie harde skop. Dit was nie mooi om te sien nie.”
Borelli is met ’n Netcare-ambulans na die hospitaal geneem.
Ingrid wou nie die merrie se naam noem nie, maar sê dat sy “eintlik ’n oulike” perd is. Sy sê mense wat lesse by haar neem, ry oor en oor op dieselfde perd en dat Borelli en die merrie al gewoond is aan mekaar.
“Dit was absoluut ’n fratsongeluk. Penny het nog haar perdryhoed aangehad en dit is waarom sy nog leef,” sê Ingrid.
Meer oor: Penny Borelli | Midrand | Johannesburg | Perd | Vrou | Kritiek